EkBass/fiwiki-20250220-pages-articles huggingface dataset:
Théophile Hamel

Théophile Hamel (8. marraskuuta 1817 – 23. joulukuuta 1870) oli kanadalainen taidemaalari. Hän oli Antoine Plamondonin oppipoikana Québecissä 16–22-vuotiaana. Tämän jälkeen hän matkusti Eurooppaan, jossa hän opiskeli Roomassa. Hän avasi oman studionsa palattuaan Québeciin vuonna 1846. Seuraavana vuonna hän muutti kahdeksi ja puoleksi vuodeksi Montrealiin ennen asettumistaan vakituisesti Québeciin.The Canadian Encyclopedia: Théophile Hamel Hamel ansioitui muotokuvamaalarina, joka teki muun muassa kanadalaisten poliitikkojen virallisia muotokuvia. == Lähteet == == Aiheesta muualla == Luokka:Kanadalaiset taidemaalarit Luokka:Vuonna 1817 syntyneet Luokka:Vuonna 1870 kuolleet Luokka:Muotokuvamaalarit
Rui Liang

Rui Liang (s. 18. kesäkuuta 1994) on kiinalainen kävelijä. Rui käveli 50 kilometrin kävelyn naisten maailmanennätyksen 4.04.36 kävelyn joukkuemaailmanmestaruuskilpailuissa Taicangissa 2018. Kyseessä oli hänen ensimmäinen 50 kilometrin kävelynsä. Hän rikkoi Inês Henriquesin nimissä olleen aiemman ennätyksen minuutilla ja 20 sekunnilla. Rui saavutti kävelyn Aasian-mestaruuskilpailuissa hopeaa 20 kilometrin kävelyssä Nomissa 2016 ajalla 1.28.43. Hän voitti naisten 50 kilometrin kävelyn vuoden 2019 maailmanmestaruuden Dohassa järjesteyissä yleisurheilun MM-kilpailuissa 29.9.2019 ajalla 4.23.26. == Henkilökohtaiset ennätykset == === Ulkoradat === Laji Aika Paikka Päivä 5 000 m kävely 22.33,10 Peking 27. elokuuta 2014 10 000 m kävely 46.04,91 Peking 29. elokuuta 2014 10 km kävely 49.24 Baoji 17. syyskuuta 2011 20 km kävely 1.28.43 Nomi 20. maaliskuuta 2016 50 km kävely 4.04.36 Taicang 5. toukokuuta 2018 == Lähteet == Luokka:Kiinalaiset kävelijät Luokka:Vuonna 1994 syntyneet Luokka:Elävät henkilöt
USS Terror

USS Terror voi tarkoittaa seuraavia Yhdysvaltain laivaston aluksia: *USS Terror (1863), Miantonomah-luokan monitori ex-USS Agamenticus *USS Terror (BM-4), Amphitrite-luokan monitori *USS Terror (CM-5), miinalaiva.
Kenneth Lochhead

Kenneth Campbell Lochhead (22. toukokuuta 1926 Ottawa – 15. heinäkuuta 2006) oli kanadalainen taidemaalari. Hän opiskeli Pennsylvanian taideakatemiassa vuosina 1945–49 ja pääsi taidekoulun johtoon Reginassa vuonna 1950. Hän kuului ns. Regina Five -ryhmään.The Canadian Encyclopedia: Kenneth Campbell Lochhead Lochhead opetti Manitoban (1964–73), Yorkin (1973–74) ja Ottawan yliopistoissa (1975–89). Hän sai useita palkintoja ja tunnustuksia, kuten Kanadan ritarikuntaan ylentämisen (1971) ja Kenraalikuvernöörin palkinnon (2006). == Lähteet == Luokka:Kanadalaiset taidemaalarit Luokka:Vuonna 1926 syntyneet Luokka:Vuonna 2006 kuolleet
Startup-säätiö

Startup-sää­tiö on vuonna 2012 perustettu suomalainen säätiö. Sillä oli al­ku­pää­omia run­sas mil­joo­na eu­roa, jotka oli saatu muun muas­sa Sit­ralta, Teknologiateolli­suu­del­ta ja 57 yk­si­tyi­sel­tä lah­joit­ta­jal­ta. Säätiötä rahoittavat myös Tekes, työ- ja elin­kei­no­mi­nis­te­riö ja Aal­to-ylio­pis­to. Sää­tiön toi­mi­ti­lat si­jait­se­vat kasvuyrityskampus Maria01:n tiloissa. Startup-säätiö keskittyy uusien ja tulevien yrittäjien löytämiseen ja tukemiseen erityisesti apurahojen kautta. Säätiö on ollut vaikuttamassa Slushin, Junctionin, The Shortcutin ja Maria 01:n takana. Säätiön tarkoitus on luoda edellytyksiä yrittäjyydelle ja yritystoiminnan synnylle, kasvulle ja kansainvälistymiselle sekä tukea ja edistää yritystoimintaa ja yrittäjämyönteistä ilmapiiriä. == Perustajajäsenet == Säätiön perustajajäsenet ovat Juha Aalto, Moaffak Ahmed, Pekka Alapietilä, Timo Ahopelto, Feodor Aminoff, Riku Asikainen, Sari Baldauf, Klaus Damsten, Nils Forsblom, Jussi Harvela, Micki Honkavaara, Sami Inkinen, Mammu Kaario, Pii Ketvel, Ilkka Kivimäki, Mikko Kodisoja, Antti Kokkinen, Harri Koponen, Petteri Koponen, Ari Korhonen, Florence Korhonen, Henri Kulvik, Hannu Kytölä, Sami Lampinen, Timo Lappi, Petri Lehmuskoski, Ville Miettinen, Mika Mäkeläinen, Petri Niemi, Tero Ojanperä, Ilkka Paananen, Jari Pasanen, Jani Penttinen, Sakari Pihlava, Ossi Pohjola, Kaija Pöysti, Pekka Roine, Seppo Ruotsalainen, Timo Rosenlöf, Jaakko Salminen, Aki Seeck, Kristian Segerstråle, Risto Siilasmaa, Pekka Sivonen, Janne Snellman, Timo Soininen, Mika Tammenkoski, Artturi Tarjanne, Timo Teimonen, Mats Therman, Taneli Tikka, Toni Toikka, Niklas Törnkvist, Anssi Vanjoki, Pekka Vartiainen, Peter Vesterbacka ja Pekka Viljakainen. == Säätiön tytäryhtiöt == * Slush * Junction * Maria 01 * The Shortcut == Lähteet == == Aiheesta muualla == * Talouselämä-lehti * Asiakastieto * Teknologiateollisuus Luokka:Suomalaiset säätiöt
Arlene Stamp

Arlene Stamp (s. 4. kesäkuuta 1938 London, Ontario) on kanadalainen taidemaalari. Hän opiskeli taidetta Alberta College of Art and Designissa (1974–76) ja Calgaryn yliopistossa (1979, 1979–80). Hän oli tätä ennen opiskellut matematiikkaa Länsi-Ontarion yliopistossa ja valmistunut kandidaatin arvolla vuonna 1960. 1980-luvulta lähtien Stampin työssä on ollut nähtävillä selkeä järjestelmällisyys, minimalismin vaikutus ja geometrisyys. Stamp, jonka töitä on ollut laajasti esillä sekä yksilö- että ryhmänäyttelyissä, työskentelee Calgaryssa.The Canadian Encyclopedia: Arlene Stamp == Lähteet == Luokka:Kanadalaiset taidemaalarit Luokka:Vuonna 1938 syntyneet Luokka:Elävät henkilöt
Pohjois-Irlannin hallintoalueet

Pohjois-Irlannin hallintoalueet () muodostavat Pohjois-Irlannin paikallishallinnon. Vuodesta 2015 lähtien Pohjois-Irlanti on jaettu 11 hallintoalueeseen. Kartta # Hallintoalue Asukasluku (2016) 1 Belfast 339 579 2 Ards ja Pohjois-Down 159 593 3 Antrim ja Newtownabbey 141 032 4 Lisburn ja Castlereagh 141 181 5 Newry, Mourne ja Down 177 816 6 Armagh, Banbridge ja Craigavon 210 260 7 Keski- ja Itä-Antrim 147 821 8 Causeway Coast ja Glens 143 525 9 Keski-Ulster 145 389 10 Derry ja Strabane 150 142 11 Fermanagh ja Omagh 115 799 ==Lähteet== ==Aiheesta muualla== *Northern Ireland Local Government Association Hallintoalueet Luokka:Yhdistyneen kuningaskunnan hallinnolliset alueet
Will Ogilvie

Will Ogilvie (30. maaliskuuta 1901 Stutterheim – 30. elokuuta 1989 Toronto) oli eteläafrikkalaissyntyinen, kanadalaistunut taidemaalari. Hänestä tuli Kanadan ensimmäinen virallinen sotataiteilija tammikuussa 1943; hän maalasi monet sodanaikaisista teoksistaan tulen alla ja sai sittemmin ansioistaan Brittiläisen imperiumin ritarikunnan upseerin arvon.The Canadian Encyclopedia: Will Ogilvie Ogilvie opiskeli Johannesburgissa Erich Mayerin johdolla. Hän muutti maasta vuonna 1925 ja jatkoi opintojaan vuosina 1927–30 New Yorkissa Kimon Nicolaidesin johdolla. Toisen maailmansodan jälkeen Ogilvie opetti ja luennoi Ontario College of Artissa ja Toronton yliopistossa. Hänestä tehtiin Kanadan ritarikunnan jäsen vuonna 1979. == Lähteet == Luokka:Eteläafrikkalaiset taidemaalarit Luokka:Kanadalaiset taidemaalarit Luokka:Vuonna 1901 syntyneet Luokka:Vuonna 1989 kuolleet
Selenografia

pienoiskuva|Johannes Heveliuksen Kuun kartta kirjasta Selenographia, sive Lunae descriptio (1647), ensimmäinen kartta, jossa on libraation vaiheet Selenografia on Kuun pinnan ja sen fyysisten ominaisuuksien tutkimista. Historiallisesti selenografistien ensisijainen tarkoitus oli Kuun merien, kraattereiden, vuorijonojen nimeäminen ja muiden piirteiden tutkiminen. Kuitenkin jotkut Kuun alueet ovat huonosti tutkittavia, kuten lähellä napoja olevat, ja jotkin ominaisuudet kuten tarkat kraatterien sijainnit heittivät useilla kilometreillä, sekä myös niiden syvyydestä ei ollut varmuutta. Tämä tuli muutos vasta kun Kuusta alettin saamaan korkean resoluution kuvia kuun molemmilta puolilta satelliittien avulla. Nykyään, selenografiaa pidetään selenologian alatieteenä. Sana selenografia on johdettu kreikkalaisen mytologian Selene-jumalattaren nimestä ja sanasta graphō , joka tarkoittaa minä kirjoitan. == Aiheesta muualla == * * Rise & Fall of Lunar Observing * NASA Catalogue of Lunar Nomenclature Luokka:Kuu
Poikittaistutkimus

Poikittaistutkimus on tutkimusstrategia, jossa tutkitaan ilmiötä tai kohdetta tiettynä ajankohtana. Strategia perustuu samantapaisten ilmiöiden ilmenemismuotojen tutkimiseen. Tavoitteena on selvittää, miten ilmiö vaikuttaa sosiaalisessa ja kulttuurisessa ympäristössä tutkimusajankohtana. == Katso myös == * Pitkittäistutkimus == Lähteet == Luokka:Tutkimus
Máni (jumala)

Máni on pohjois-germaanisessa ja skandinaavisessa mytologiassa kuu tai kuun jumala. Hän on Mundilfarin poika ja auringon (Sól) veli. Máni ohjaa kuun laivaa halki taivaan. Kun maailma tuhoutuu Ragnarökissä, susi nimeltään Hati ahmaisee kuun.Lurker 1987, s. 118 == Lähteet == * Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. ISBN 0-203-67189-9 === Viitteet === Luokka:Skandinaavien jumalat Luokka:Kuun jumalat
Mani

Mani voi viitata seuraaviin: *Mani (216–277), persialainen profeetta, manikealaisuuden perustaja *Máni, niemimaa Kreikassa *Máni, kuun jumala skandinaavisessa mytologiassa *Mani, Amazonin intiaanikansojen kulttuuriheeros * mani (Ⴋ, ⴋ tai მ), georgialainen kirjain *Mani, sukunimenä: ** Anna Mani (1918–2001), intialainen fyysikko ja meteorologi ** Giuseppe Mani (s. 1936), italialainen katolinen arkkipiispa ** Myriam Léonie Mani (s. 1977), kamerunilainen pikajuoksija ** Nils Mani (s. 1992), sveitsiläinen alppihiihtäjä ** Sapol Mani (s. 1991), togolainen jalkapalloilija.
Kuninkaansaaren ruutikellarin räjähdys 1906

Kuninkaansaaren ruutikellarin räjähdys tapahtui Helsingin edustalla olevalla Kuninkaansaarella 1. elokuuta 1906 noin kello 17 aikaan Viaporin kapinan ollessa käynnissä. Tsaarille uskolliset upseerit tulittivat kapinallisten hallussa ollutta saarta kahdella kenttätykillä, jotka olivat 600 metrin päässä Santahaminan lounaiskärjessä Kiviarkun niemellä. Tykeillä ammuttiin iltapäivän aikana kuusi laukausta, joista viimeinen osui tilapäisenä mustaruutivarastona toimineen Viaporin merilinnoituksen sähkömiinakentän voimalaitosrakennuksen avoinna olleeseen oviaukkoon räjäyttäen noin 50 000 kiloa ruutia. Voimalaitosrakennuksessa sijaitsivat polttomoottorigeneraattorit, joilla tuotettiin sähkövirtaa sähkömiinakenttien aktivointia varten. Rakennuksen katto ja seinät olivat puolitoista metriä paksua betonia, ja rakennukseen pääsi vain pienestä panssariovesta, joka oli jäänyt auki. Räjähdyksessä sai surmansa useita kymmeniä henkilöitä.Kuula lensi sisään 580 metrin päästä – Viaporin pamaus Helsingissä 110 vuotta sitten vaikutti maailmanhistoriaan, Ilta-Sanomat 24.9.2016 Saarella oli noin 150 suomalaista punakaartilaista, jotka oli tuotu sinne laivalla Hietalahdesta suojaamaan kapinallisten selustaa hallituksen joukoilta. Räjähdyksen tapahtuessa he olivat ruokailemassa kasarmissa, eikä ole tiedossa, kuinka moni heistä sai räjähdyksessä surmansa. Henkiin jääneet pakenivat saarelta viereiseen Vallisaareen tai sitten veneillä ja uimalla mantereelle, ja moni heistä hukkui tässä vaiheessa. Räjähdyksen paineaalto aiheutti vahinkoja myös Helsingissä rikkoen muun muassa ikkunoita. Räjähdys saattoi vaikuttaa myös Viaporin kapinan kukistumiseen heikentäessään kapinallisten taistelutahtoa. == Lähteet == Luokka:Vuoden 1906 onnettomuudet Luokka:1900-vuosikymmenen onnettomuudet Suomessa Luokka:Helsingin historia Luokka:Räjähdysonnettomuudet Suomessa Luokka:Suomenlinna
Mani (mytologia)

Mani on useiden Brasilian intiaanikansojen mytologiassa kulttuuriheeros, joka takasi kansalleen ravinnonsaannin. Hän kertoi, että vuoden kuluttua hänen kuolemastaan ihmiset löytäisivät aarteen. Lupaus toteutui, kun ihmiset ottivat käyttöönsä maniokin, intiaanien tärkeimmän ravintokasvin.Cotterell 1996, s. 219 == Lähteet == * Cotterell, Arthur: Maailman myytit ja tarut. WSOY 1996. ISBN 951-0-17102-6 === Viitteet === Luokka:Etelä-Amerikan alkuperäiskansojen kulttuuri
Angolan presidentti

Angolan tasavallan presidentti on Angolan valtionpäämies, sekä maan hallituksen päämies. Vuoden 2010 perustuslain mukaan pääministeriin virkaa ei ole ja presidentillä on toimeenpanovalta. Presidentti on Angolan asevoimien ylipäällikkö. Agostinho Neto oli Angolan ensimmäinen presidentti. == Presidentit == * Agostinho Neto (1975–1979) * José Eduardo dos Santos (1979–2017) * João Lourenço (2017–) *
The Rookie (televisiosarja)

The Rookie on yhdysvaltalainen Alexi Hawleyn luoma rikosdraamasarja. Sarjan esittäminen alkoi ABC:n kanavalla 16. lokakuuta 2018. Tositapahtumiin pohjautuvan sarjan päähenkilöä John Nolania esittää Nathan Fillion. == Näyttelijät == == Tuotanto == ABC tilasi The Rookie -sarjan 26. lokakuuta 2017. Samalla sarjan päärooliin valittiin Nathan Fillion. Tammikuussa 2018 Liz Friedlander kiinnitettiin pilottijakson ohjaajaksi ja sen kuvaukset alkoivat maaliskuussa Los Angelesissa. Vuoden 2018 helmikuussa sarjaan kiinnitettiin näyttelijät Afton Williamson, Eric Winter, Melissa O’Neil, Richard T. Jones, Titus Makin, Alyssa Diaz ja Mercedes Mason. Marraskuussa 2018 ABC vahvisti laajentaneensa sarjan ensimmäisen kauden tilausta 20. jakson mittaiseksi. == Lähteet == == Aiheesta muualla == * The Rookie ABC:n sivustolla * Luokka:2010-luvun yhdysvaltalaiset rikossarjat Luokka:2020-luvun yhdysvaltalaiset rikossarjat Luokka:Yhdysvaltalaiset draamasarjat Luokka:ABC:n televisio-ohjelmat
João Lourenço

João Manuel Gonçalves Lourenço (s. 5. maaliskuuta 1954 Lobito, Angola) on angolalainen poltiikko. Hänestä tuli maan kolmas presidentti 26. syyskuuta 2017. Vuosina 2014–2017 hän toimi kansallisen puolustuksen ministerinä. Vuodesta 2016 hän on toiminut MPLA-puolueen varapresidenttinä. Hän oli puolueen pääsihteeri 1998–2003. Lourenço syntyi Lobiton satamakaupungissa vaatimattomiin oloihin. Hän oli 21-vuotias maan itsenäistyessä. Hän liittyi marksilaiseen MPLA:han, joka kävi veristä sisällissotaa kahta muuta vapaustusliikettä, UNITAa ja FNLA:ta vastaan. Lourenço sai sotilaskoulutusta kuubalaisilta ja opiskeli historiaa Neuvostoliitossa. Angolaan palattuaan hän nousi kenraaliksi ja sai hyvän aseman puolueen organisaatiossa. Lourenço nousi maata 38 vuotta hallinneen José Eduardo dos Santosin seuraajaksi MPLA-puolueen tuella. Hän erehtyi pyrkimään ehdokkaaksi jo 2003, kun Santos ensimmäisen kerran leikitteli ajatuksella vallasta luopumisesta. Lourenço joutui vuosiksi epäsuosioon, mutta kelpasi jälleen 2016. Puolueen tuki oli vankka, ja koska se hallitsee maan taloutta ja mediaa, opposition ehdokkaat jäivät täysin Lourencon kampanjan varjoon. == Lähteet == == Aiheesta muualla == Lourenço Lourenço Lourenço
Moje zlato

Moje zlato on serbialaisen pop-folk-laulaja Milica Todorovićin ja MC Yankoon single, joka julkaistiin vuonna 2014. == Lähteet == == Aiheesta muualla == * Virallinen YouTube-video Luokka:Serbialaiset musiikkikappaleet Luokka:Vuoden 2014 kappaleet
Tuottojenvaihtosopimus

Tuottojenvaihtosopimus on kahden tai useamman henkilön tai yhteisön välinen sitova oikeustoimi. Ne ovat luottojohdannaisia, jolla yksi sopimuspuoli (kokonaistuoton maksaja) siirtää viiteomaisuuden taloudellisen suorituskyvyn kokonaisuudessaan toiselle sopimuspuolelle (kokonaistuoton saajalle). Kokonaistuotto koostuu valtaosin arvopaperin markkinahinnan noususta ja korkotuotosta. Pyrkimyksenä kokonaistuoton maksajalle on vapautua riskistä ilman, että arvopaperia tai luottoa olisi myytävä. ==Lähteet== Luokka:Sijoittaminen
Aurobindo Pharma

Aurobindo Pharma Ltd. on vuonna 1986 perustettu intialainen lääketeollisuusyritys. Hyderabadista käsin toimiva yritys työllistää yli 16 000 henkeä (2017). Yhtiön tuotteita myydään noin 150 maahan, mukaan luettuna Euroopan unioni ja Yhdysvallat. Yrityksen perustivat P.V. Ramaprasad Reddy, K. Nityananda Reddy ja pieni joukko alan ammattilaisia vuonna 1986. Yhtiön operatiivinen toiminta alkoi 1988-89 yhdellä semisynteettisen penisilliinin (SSP) valmistukseen keskittyneellä tuotantolaitoksella Pondicherryssä. Vuonna 1995 yhtiön osake listattiin Intian molempiin pääpörsseihin BSE ja NSE). Maaliskuussa 2017 yhtiön tuotevalikoima käsitti jo noin 430 eri nimikettä. Liikevaihdoltaan ja markkina-arvoltaan yhtiö lukeutui vuoden 2017 alussa Intian viiden suurimman lääkevalmistajan joukkoon. Tilikaudella 2016-2017 yhtiön liikevaihto oli 150,899 miljardia Intian rupiaa (INR). Liikevaihdosta 88 prosenttia oli peräisin Intian ulkopuolelle suuntautuneesta kansainvälisestä liiketoiminnasta. Saman tilikauden EBITDA oli 34,343 miljardia INR. Toukokuun 2018 alussa Aurobindo Pharma kuului markkina- arvoltaan Bombayn pörssin 100 suurimman yhtiön joukkoon. Yhtiöllä oli maaliskuussa 2017 Intiassa 19, Yhdysvalloissa kolme ja Brasiliassa yksi tuotantolaitosta. Lisäksi yhtiöllä oli seitsemän tutkimus- ja tuotekehitysyksikköä, joista viisi Intiassa ja kaksi Yhdysvalloissa. ==Katso myös== Suuria intialaisia lääketeollisuus- tai bioteknologiayhtiöitä ovat myös (BSE:n top-100 -listalta yhtiön markkina-arvon mukaan; tai muun lähteen perusteella) * Biocon * Cadila Healthcare * Cipla * Divis Laboratories * Dr. Reddy's Laboratories * Lupin * Serum Institute of India * Sun Pharmaceutical Industries ==Lähteet== ==Aiheesta muualla== * Indian Pharmaceutical Industry (ibef.org) * Pharmaceutical Industry Analysis: Market Research, Survey, Growth & Reports: Indian Pharma Sector (brandindiapharma.in) * Sector Survey: Pharmaceuticals (makeinindia.com) Luokka:Intialaiset pörssiyhtiöt Luokka:Intialaiset lääkealan yritykset Luokka:Hyderabad (Intia)
Jørn Riel

Jørn Riel (23. heinäkuuta 1931 Odense, Tanska – 18. elokuuta 2023 Kuala Lumpur, Malesia) oli tanskalainen kirjailija ja etnografi, joka osallistui vuosina 1951–1953 Lauge Kochin retkikuntaan Grönlantiin sähköttäjänä ja navigaattorina. == Elämä == Vuodesta 1953 eteenpäin Riel asui kymmenen vuotta Koillis-Grönlannissa, jossa hän on asunut yhteensä 16 vuotta. Jørn Riel on työskennellyt YK:n tarkkailijana Damaskoksessa, Beirutissa, Golanin kukkuloilla, Gazassa ja Pakistanissa. Hän myös asui ja matkusteli muun muassa Kanadassa ja Malesiassa. Hänen ensimmäinen kirjansa julkaistiin vuonna 1970. Suomeksi se ilmestyi vuonna 1973 nimellä Kertomuksia isieni talosta : 1, Hupaisa juttu koristaa kasvot. Hän on julkaissut kaiken kaikkiaan yli 40 kirjaa, joista noin puolet käsittelee Arktista. Hänen kirjansa eivät kuitenkaan ole matkakirjoja, vaan hän kertoo niissä esimerkiksi eskimoiden tavoista ja elämästä. Riel sanoo kirjojensa olevan lähinnä tragikomediaa. Hänellä oli myös vielä 2000-luvun alussa talo Grönlannissa, mutta hän myi sen pois. Riel asui puoliksi Tanskassa ja puoliksi Malesiassa. Vuonna 1995 Jørn Riel sai tanskalaisten kirjakauppiaiden Kultainen laakerinseppele -palkinnon, ja vuonna 2010 hän sai Tanskan akatemian suurpalkinnon. ==Suomennetut teokset== * * * ;Novelli *Jouluhanhi, suom. Katriina Savolainen, teoksessa: Joulutarinoita ja kylmiä väreitä, Helsinki: Helmi 2006 ISBN 978-951-556-049-0Riel, Jørn, Kirjasampo, viitattu 21.8.2021 == Katso myös == * Koillis-Grönlannin kansallispuisto * Grönlannin maantiede == Lähteet == == Aiheesta muualla == * Interview with Jorn Riel, author of For Morgendagen (Before Tomorrow) (haastattelu videolla englanniksi) * Signandsight: Grapes from Greenland - Danish author Jorn Riel describes the beauty and horror of Greenland in his dreams. Luokka:Tanskalaiset kirjailijat Luokka:Vuonna 1931 syntyneet Luokka:Vuonna 2023 kuolleet
Seksuaalinen halukkuus

Seksuaalinen halukkuus tarkoittaa motivaatiota ja kiinnostusta seksuaalisiin objekteihin tai toimintoihin tai halua tai viettiä seksin harjoittamiseen. ==Halun ja haluttomuuden yleisyys== Suomessa noin puolessa parisuhteista mies on halukkaampi – miesten itsensä mielestä sitäkin useammassa – 15 prosentissa nainen ja 30 prosentissa osapuolet olivat suunnilleen yhtä halukkaita (FINSEX 2015). 18–24-vuotiaista naisista kuitenkin lähes puolet koki molempien haluavan seksiä yhtä usein, samanikäisistä miehistä kolmannes. Kumppaniaan useammin haluavista miehistä viidesosa ja naisista kymmenesosa piti yhdyntöjen määrää sopivana. Miehistä kaksi kolmannesta ja naisistakin suurin osa oli tyytyväisiä yhdyntämäärään, jos kumppani halusi seksiä useammin. Naiset pitivät usein kumppaniaan halukkaampana osapuolena mutta miehet itse kokivat vielä sitäkin useammin olevansa halukkaampi osapuoli. Miehistä kaksi kolmannesta halusi yhdyntää vähintään kahdesti viikossa. Keskimäärin miehet halusivat 10–11 kertaa kuukaudessa, 65–75-vuotiaat miehet 5 kertaa ja 18–24-vuotiaat reilut 15 kertaa. Luku oli melkein sama niillä miehillä, joiden kumppani halusi seksiä vielä useammin. 18–24-vuotiaat naiset halusivat yhdyntöjä noin 15 kertaa kuussa mutta saivat niitä vain reilut reilun kolmanneksen siitä, nuorten miesten saantisuhde oli hieman tätäkin heikompi. Naisten ilmoittama yhdyntämäärätoive oli aika sama kuin se, miten usein he tunsivat seksuaalista halua, miehillä pienempi. Naisistakin (parisuhteessa?) 61 % tuntee halua useammin kuin heillä on yhdyntöjä. Naisista, jotka halusivat kumppaniaan harvemmin, puolet halusi yhdyntää harvemmin kuin kerran viikossa. Suhteissa, joissa nainen oli halukkaampi, miesten halukin näyttää olleen samaa luokkaa kuin muissa suhteissa. Halua ainakin kerran päivässä tunsi 39 % miehistä (nuorista yli puolet) ja 12 % naisista (nuorista joka viides), muutaman kerran viikossa 77 % miehistä (nuorista 90 %) ja 46 % naisista, ei lainkaan 2 % ja 9 %. Halun puutetta usein kokevien osuus oli vuodesta 1992 vuoteen 2015 kasvanut naisilla 14 ja miehillä 7 prosenttiyksikköä. Miehistä 26 % ilmoitti, että kumppani koki usein halun puutetta, naisista 42 % koki usein halun puutetta. Useimmilla halun puutteesta raportoineilla ei ollut yhtään yhdyntää tuoreimman kuukauden aikana. Jopa joka päivää yhdyntää toivoneista naisista jotkut raportoivat halun puutetta ja vähintään kahdesti viikossa yhdyntää haluavista 10–20 % koki melko usein halun puutetta. Puolet miehistä ja viidesosa naisista tunsi halua paljon useammin kuin sai yhdyntöjä. Keskimäärin toivottu yhdyntämäärä oli miehillä 2–4-kertainen toteutumaan nähden ja naisillakin toteumaa suurempi kaikissa ikäluokissa. Kerroin supistui iän myötä. Neljä viidestä miehestä ja kaksi kolmesta naisista toivoi suurempaa yhdyntämäärä kuin oli. Silti 40 % miehistä ja 48 % naisista piti yhdyntöjen määrää sopivana. Paljon entistä suurempi osa keski-ikäisistä naisista haluaisi seksiä useammin kuin sitä oli. ==Katso myös== * Ihmisen seksuaalisuus * Libido ==Lähteet== Luokka:Seksuaalisuus
Bloons TD Battles

Bloons TD Battles on Ninja Kiwin kehittämä ja julkaisema tornipuolustuspeli. Peli on julkaistu vuonna selainpelinä ja seuraavana vuonna Android ja iOS- laitteille. == Pelaaminen == Bloons TD Battles:in ideana on laittaa apinoita poksauttamaan ilmapalloja. Pelissä voi myös lähettää ilmapalloja vihollista vastaan. Pelissä on 22 tornia ja 130+ ilmapalloa ja ilmalaivaa. == Aiheesta muualla == * * Bloons Wiki Luokka:Vuoden 2012 videopelit Luokka:Tornipuolustuspelit
Malin tuaregikapina 1962–1964

Malin ensimmäinen tuaregikapina tapahtui maan koillisosassa vuosina 1962–1964. Malin itsenäistyttyä vuonna 1960 maan pohjoisosan tuaregit menettivät etuoikeutensa maanviljelijöiden riistäjinä. Adrar des Iforas -vuoriston tuaregit ryhtyivät hyökkäilemään hallituksen kohteisiin alkuvuodesta 1962 ja kapina saavutti huippunsa vuoden 1963 aikana. Noin 1 500 kapinallisella ei ollut yhtenäistä johtoa tai selviä tavoitteita. He ratsastivat kameleilla ja käyttivät vanhanaikaisia aseita. Malin armeija murskasi kapinan vuoden 1964 loppuun mennessä, ja monet tuaregit pakenivat naapurimaihin. Kapinaa seurannut armeijan väkivalta, kuivuuden aiheuttamat nälänhädät ja viranomaisten piittaamattomuus johtivat toiseen tuaregikapinaan vuosina 1990–1992. ==Lähteet== Luokka:Malin historia
Difenyylisyklopropenoni

Difenyylisyklopropenoni (DPCP) eli difensyproni (DPC) on iholle levitettävä kokeellinen lääke, jota voidaan mahdollisesti käyttää alopecia areatan ja alopecia totaliksen hoitoon. Se saattaa olla myös tehokas hoito hankalasti poistuvien syylien hoitoon. Vuonna 2015 DPC ei kuitenkaan ollut ainakaan toistaiseksi FDA:n tai Euroopan lääkeviraston markkinoille hyväksymä lääke. == Toimintamekanismi == DPC:n uskotaan saavan aikaan allergisen reaktion, joka vastustaa karvatuppien tuhoutumista. Erään ehdotetun selityksen mukaan DPC:lle altistuessaan keho pyrkii vähentämään DPC:n aikaansaamaa allergista tulehdusreaktiota usean eri reitin kautta. Tämä puolestaan vähentäisi tulehdusta myös karvatupissa, joka muuten tuhoaisi niitä. == Tutkimus == 41 alopecia areataa potevaa henkilöä kattaneessa tutkimuksessa havaittiin 40% lisääntynyt hiusten takaisin kasvu, joka oli havaittavissa vielä 1 vuoden jälkeen 66.6% tutkimuksen henkilöistä. Toisessa 135 henkilöä kattaneessa tutkimuksessa 87.7% hoidetuista ilmoitti vaikeiden känsiensä poistuneen kokonaan keskimäärin 6 kuukauden aikana suoritetun 5 hoitokerran jälkeen. Merkittäviä sivuvaikutuksia ei havaittu lukuun ottamatta yhtä tutkituista, joka sai DPC:stä pienen märkäruven (impetigo). == Katso myös == *Bentsofenoni == Lähteet == Luokka:Ketonit
Biocon

Biocon Ltd on vuonna 1978 perustettu intialainen biofarmaseuttinen teollisuusyritys. Yritys on keskitynyt tuottamaan edullisempia lääkevalmisteita kroonisiin sairauksiin kuten autoimmuunisairaudet, diabetes ja syöpä. Yrityksen osake on noteerattu Intian molemmissa pääpörsseissä (BSE ja NSE). Toukokuun 2018 alussa Aurobindo Pharma kuului markkina-arvoltaan Bombayn pörssin 100 suurimman yhtiön joukkoon. Yritys perustettiin vuonna 1978 alkujaan yhteisyrityksenä (Biocon India) intialaisen Kiran Mazumdar-Shawn ja irlantilaisen Biocon Biochemicalsin (omistaja Leslie Auchincloss) välillä. Biocon Biochemicalsin osuus myytiin Unileverille vuonna 1989. Se myi osuutensa edelleen Imperial Chemical Industries -yhtiölle (1997), jolta Mazumdar-Shawin puoliso, tekstiilialan johtajana toiminut John Shaw osti osuuden vuonna 1998. Näin Bioconista siirtyi yhden perheen omistukseen ja John Shaw tuli yrityksen johtajistoon. ==Katso myös== Suuria intialaisia lääketeollisuus- tai bioteknologiayhtiöitä ovat myös (BSE:n top-100 -listalta yhtiön markkina-arvon mukaan; tai muun lähteen perusteella) * Aurobindo Pharma * Cadila Healthcare * Cipla * Divis Laboratories * Dr. Reddy's Laboratories * Lupin * Serum Institute of India * Sun Pharmaceutical Industries ==Lähteet== ==Aiheesta muualla== * Indian Pharmaceutical Industry (ibef.org) * Pharmaceutical Industry Analysis: Market Research, Survey, Growth & Reports: Indian Pharma Sector (brandindiapharma.in) * Sector Survey: Pharmaceuticals (makeinindia.com) Luokka:Intialaiset pörssiyhtiöt Luokka:Intialaiset lääkealan yritykset Luokka:Bangalore
Tampereen hissisurma 1938

Tampereen hissisurma tapahtui 6. helmikuuta 1938 Tampereella Hämeenpuisto 8:ssa, kun mielenhäiriöön joutunut nuorempi ratsupoliisikonstaapeli Johan Gunnar Hjortman (1907–1957) ampui virka-aseellaan ensimmäisen poliisipiirin ylikonstaapelin Oiva Vartian (s. 1905) talon A-rapun hissiin.Rimpiläinen, Tuomas: Messukylän veriteko ja muita rikostarinoita Suomesta, Gummerus 2015Ylikonstaapelin ruumis tuli hissillä alas – Rikostoimittaja perkaa kirjassaan vanhoja rikostapauksia, Ilta-Sanomat 14.7.2015Kansaneläkelaitoksen henkilökortit -arkisto > Vuosina 1950-1958 kuolleiden henkilöiden hakemistokortit : Hjortman, Johan GunnarMieleenhäiriöön joutunut poliisikonstaapeli ampunut ylikonstaapelin eilen Tampereella, Aamulehti, 07.02.1938, nro 36, s. 1, Kansalliskirjaston digitaaliset aineistot Hjortman oli saapunut Hämeenpuisto 8:aan kertoen asukkaille etsivänsä Mäkinen-nimistä miestä, jota asukkaat eivät kuitenkaan tunteneet. Hän ryntäili edestakaisin talon portaikossa ja lopulta asukkaat ilmoittivat hänestä poliisille. Ylikonstaapeli Vartia saapui tarkistamaan tilannetta ja nousi A-portaan hissillä kuudenteen kerrokseen. Hän oli sitten palaamassa hissillä takaisin alakertaan, kun Hjortman ampui häntä hissiin viidennen ja kuudennen kerroksen väliseltä porrastasanteelta. Vartia kuljetettiin pahoin haavoittuneena sairaalaan, jossa hän kuoli vammoihinsa. Rimpiläinen, Tuomas: Messukylän veriteko ja muita rikostarinoita Suomesta, Gummerus 2015 Hjortman toimitettiin hoidettavaksi Pitkäniemen sairaalaan, jossa hänen todettiin mielentilatutkimuksessa sairastavan skitsofreniaa. Häntä syytettiin Tampereen raastuvanoikeudessa tahallisesta taposta, mutta todettiin syyntakeettomaksi. Hjortman kuoli 50-vuotiaana vuonna 1957 Tampereen kunnalliskodissa sairastuttuaan vaikeaan nivelreumaan. Rimpiläinen, Tuomas: Messukylän veriteko ja muita rikostarinoita Suomesta, Gummerus 2015 == Kirjallisuutta == * Tuomas Rimpiläinen : Messukylän veriteko ja muita rikostarinoita Suomesta. Gummerus 2015 ISBN 9789512098606 == Lähteet == Luokka:Murhat Suomessa Luokka:Vuoden 1938 rikokset Luokka:1930-luvun rikokset Suomessa Luokka:Rikokset Tampereella
Miloslav Kabeláč

Miloslav Kabeláč (1. elokuuta 1908 Praha – 17. syyskuuta 1979 Praha) oli tšekkiläinen säveltäjä. Hänen opettajiensa joukossa oli Vilem Kurz (1931–1934). Hän toimi vuosien ajan ensisijaisesti kapellimestarina ja työskenteli natsimiehitysaikoja lukuun ottamatta Radio Prahan palveluksessa yhtämittaisesti vuosina 1932–1954. Toisen maailmansodan aikana hän sävelsi muun muassa miehitysvastaisen kantaatin Neustupnujte (1939). Hänen muuhun tuotantoonsa kuuluu muun mumassa kahdeksan sinfoniaa. Prahan kevään aikana Kabeláč oli maassaan usein esitetty säveltäjä, ja hän jopa sai Ansioituneen taiteilijan arvonimen vuonna 1967. Vastarinnan kukistamisen jälkeen hänen tuotantonsa kuitenkin lähes katosi maan konserttiohjelmistosta.AllMusic: Miloslav Kabeláč Kabeláč kuoli aivokasvaimeen. Hänen tuotannossaan kuuluvat tšekkiläiset kansanomaiset vaikutteet, joiden lisäksi hän ammensi vaikutteita muun muassa elektroakustisesta musiikista. == Lähteet == Luokka:Tšekkiläiset säveltäjät Luokka:Tšekkiläiset kapellimestarit Luokka:Vuonna 1908 syntyneet Luokka:Vuonna 1979 kuolleet
Syproteroniasetaatti

Syproteroniasetaatti (C24H29ClO4) on steridijohdannaisiin kuuluva orgaaninen yhdiste. Yhdisteellä on antiandrogeenisia ominaisuuksia, minkä vuoksi sitä käytetään lääketieteessä muun muassa eturauhassyövän ja aknen hoitoon. ==Ominaisuudet ja käyttö== Syproteroniasetaatti sitoutuu androgeenireseptoriin ja toimii sen antagonistina eli estää testosteronin ja dihydrotestosteronin vaikutuksen. Yhdiste sitoutuu myös progesteronireseptoreihin eli on niin kutsuttu progestogeeni. Syproteroniasetaattia käytetään miehillä eturauhassyövän hoitoon ja liian aikaisen murrosiän tai liian voimakkaiden seksuaalisten halujen estämiseksi. Naisilla yhdistettä käytetään vaikean aknen ja hirsutismin hoitoon ja yhdessä etinyyliestradiolin kanssa hormonaalisena raskauden ehkäisynä.Joseph W. Gunnet & Lisa A. Dixon: Hormones, Sex Hormones, Kirk-Othmer Encyclopedia of Chemical Technology, John Wiley & Sons, New York, 2000. Viitattu 5.5.2018 Syproteroniasetaatti voi haittavaikutuksena aiheuttaa miehille rintojen kasvua ja hedelmättömyyttä sekä impotenssia. Muita haittavaikutuksia voivat olla kuumat aallot. Syproteroniasetaattia valmistetaan lähtien 17-asetoksiprogesteronista. ==Lähteet== == Aiheesta muualla == Luokka:Lääkkeet
Elisa Markula

Elisa Johanna Markula (s. 1966) on Olvin hallituksen jäsen ja VR:n toimitusjohtaja 30. elokuuta 2022 lähtien. Kesäkuussa 2021 Markula nimitettiin lääketukku Oriolan toimitusjohtajaksi, josta hän erosi 2022. Koulutukseltaan hän on kauppatieteiden maisteri. Ennen Oriolaa hän on toiminut Tikkurilan toimitusjohtajana sekä työskennellyt Paulig-konsernin kahviliiketoiminnan johtajana, että Legon, Snellmanin, SCA:n ja Fazerin palveluksessa. Markula nimitettiin VR:n toimitusjohtajaksi 26. elokuuta 2022. == Lähteet == Luokka:Suomalaiset yritysjohtajat Luokka:Vuonna 1966 syntyneet Luokka:Elävät henkilöt
Takuujärjestelmä

Takuujärjestelmä tai vakuusjärjestelmä tarkoittaa oikeuskäytäntöä, jonka mukaan rikoksesta epäillyllä on esitutkinnan aikana laissa tarkemmin säädetyin ehdoin mahdollisuus välttää tutkintavankeus takuiden avulla. Takuilla tarkoitetaan tuomioistuimen määräämää rahasummaa, muuta vakuutta tai sitoumusta, jonka epäilty määrätään antamaan välttääkseen vapaudenriiston tutkinnan aikana. Epäillyn vapauttamiseen takuita vastaan voi liittyä ehtoja, ja oikeus voi päättää vapautuksesta vain, mikäli laissa määritellyt olosuhteet eivät toisin edellytä. Yleisimmin takuina käytetyt vakuudet voidaan jakaa käteisvakuuksiin, omaisuusvakuuksiin ja kolmannen osapuolen asettamiin vakuuksiin. Kolmannen osapuolen asettama vakuus tarkoittaa jonkin oikeudenkäynnin ulkopuolisen tahon menemistä takuuseen siitä, että epäilty täyttää tutkintaan ja oikeudenkäyntiin liittyvät velvollisuutensa. Takuujärjestelmiin luetaan lisäksi muitakin edellytyksiä vankeuden välttämiseksi, kuten epäillyn antama vakuutus. Kun takuiksi on asetettu oikeuden määräämä rahasumma, se palautetaan aikanaan takaisin maksajalle, jos epäilty saapuu varsinaiseen oikeudenkäyntiin sovitusti. Takuusumma menetetään valtiolle, jos epäilty pakenee oikeudenkäyntiä tai rangaistuksen täytäntöönpanoa. Takuujärjestelmä on käytössä monissa maissa tutkintavankeuden vaihtoehtona. Euroopan maista takuujärjestelmä on käytössä vaihtelevassa laajuudessa ainakin Alankomaissa, Belgiassa, Luxemburgissa, Britanniassa (Englanti, Skotlanti, Wales), Irlannissa, Itävallassa, Portugalissa, Romaniassa, Saksassa, Sloveniassa, Tšekissä ja Virossa. Takuujärjestelmää sovelletaan tuomioistuinten käytännössä erityisesti anglosaksisissa maissa, kuten Britanniassa ja Yhdysvalloissa. ==Suomessa== Suomen lainsäädännössä jo kumotun Tullilain (1466/1994) 44 §:ssä säädetään mahdollisuudesta asettaa pidätetyn tai vangitun vapaaksi päästäminen ehdoksi, että hän asettaa vakuuden, jonka harkitaan takaavan hänen saapumisensa oikeudenkäyntiin ja ehkä tuomittavien seuraamusten suorittamisen. Takuujärjestely ei ole kuitenkaan Suomessa yleisesti tutkintavankeuden vaihtoehtona eikä sen käyttömahdollisuuksia ollut ennen vuonna 2014 asetettua tutkintavankeuden vaihtoehtoja ja järjestämistä selvittänyttä työryhmää laajemmin tutkittu. Työryhmä ei vuonna 2016 julkaistussa mietinnössään ehdottanut takuujärjestelmän suoraa käyttöönottoa vaan katsoi, että takuiden asettamista voidaan harkita uudelleen, kun on saatu riittävästi kokemuksia tehostetusta matkustuskiellosta ja tutkinta-arestista, joita se ensisijaisesti ehdotti otettavaksi käyttöön tutkintavankeuden vaihtoehtoina. ==Lähteet== *Tutkintavankeuden vaihtoehdot ja järjestäminen. Helsinki: Oikeusministeriö, Mietintöjä ja lausuntoja 5/2016. ===Viitteet=== Luokka:Oikeuslaitos Luokka:Rikosoikeus
Tioribougou

Tioribougou on maalaiskunta ja kunnan keskuskylä Koulikoron alueen Kolokanin piirissä Malissa. Se sijaitsee 23 kilometriä Kolokanista etelään. Kunnassa on 12 700 ja kylässä 3 800 asukasta (vuonna 2009, väestönlaskenta). Tioribougoun kunta rajoittuu pohjoisessa Kolokanin, idässä Massantolan, kaakossa Nonkonin, etelässä Ouolodon ja lännessä Guihoyon kuntiin. Seutu kuuluu sudanilais- sahelilaiseen vyöhykkeeseen. Kasvillisuus on heinäsavannia. Kuntaan kuuluu 14 kylää. Asukkaat ovat etupäässä bambaroita. Lisäksi on fulbeja ja maureja. Muslimeja on yli puolet, animisteja runsas kolmasosa ja katolisia ja protestantteja yhteensä noin seitsemän prosenttia. Tioribougoun kautta kulkee Bamakosta pohjoiseen johtava maantie RN3. Paikallisia elinkeinoja ovat maanviljely, karjanhoito, käsityöammatit, kaupankäynti ja liikenne. ==Lähteet== Luokka:Kolokanin piiri Luokka:Malin kunnat
Lupin

Lupin Ltd. on vuonna 1968 perustettu intialainen lääketeollisuusyhtiö. Yhtiön kotipaikka on Mumbai. Alkuvuodesta 2018 alussa Lupin oli yksi Intian viidestaä suurimmasta lääketeollisuusyhtiöstä. Sen palveluksessa oli runsas 20 500 työntekijää. Lupin kuului markkina-arvoltaan Bombayn pörssin 100 suurimman yhtiön joukkoon. Yrityksen osake on noteerattu Intian molemmissa pääpörsseissä (BSE ja NSE). Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla yhtiö oli vuonna 2017 sijalla 1716. Lupinin markkina-arvo oli 9,9 miljardia Yhdysvaltain dollaria (toukokuussa 2017) ja liikevaihto 2,53 miljardia USD (2016). ==Katso myös== Suuria intialaisia lääketeollisuus- tai bioteknologiayhtiöitä ovat myös (BSE:n top-100 -listalta yhtiön markkina-arvon mukaan; tai muun lähteen perusteella) * Aurobindo Pharma * Biocon * Cadila Healthcare * Cipla * Divis Laboratories * Dr. Reddy's Laboratories * Serum Institute of India * Sun Pharmaceutical Industries ==Lähteet== ==Aiheesta muualla== * Indian Pharmaceutical Industry (ibef.org) * Pharmaceutical Industry Analysis: Market Research, Survey, Growth & Reports: Indian Pharma Sector (brandindiapharma.in) * Sector Survey: Pharmaceuticals (makeinindia.com) Luokka:Intialaiset pörssiyhtiöt Luokka:Intialaiset lääkealan yritykset Luokka:Mumbai
Kalabancoro

Kalabancoro on maalaiskunta ja sen keskuskylä Koulikoron alueen Katin piirissä Malissa. Se sijaitsee Nigerjoen rannalla kymmenen kilometriä Bamakon keskustasta etelään. Kunnassa on 161 900 ja kylässä 96 200 asukasta (vuonna 2009, väestönlaskenta). Kalabancoron kunnan pinta-ala on 219,75 neliökilometriä. Se rajoittuu koillisessa Katin piirin Baguinéda-Campin, idässä Mountougoulan, etelässä Sanankoroban ja lännessä Mandén kuntiin sekä pohjoisessa Bamakon kaupunkipiirikuntaan. Seutu kuuluu Sudanin vyöhykkeeseen. Luonnonvarainen kasvillisuus on metsäsavannia. Kuntaan kuuluu 12 kylää. Se on osa Bamakon esikaupunkialuetta. Asukasmäärä on moninkertaistunut 2000-luvun aikana. Suurimmat etniset ryhmät ovat bambarat, fulbet ja mandinkat. Lisäksi on lukuisten muiden kansallisuuksien edustajia. Vallitseva uskonto on islam. Vähemmistöinä on animisteja ja kristittyjä. Paikallisia elinkeinoja ovat maanviljely, karjanhoito, käsityöammatit ja kaupankäynti. Suuri osa asukkaista käy ansiotöissä Bamakossa. ==Lähteet== Luokka:Katin piiri Luokka:Malin kunnat
André Biéler

André Charles Biéler (8. lokakuuta 1896 Lausanne, Sveitsi – 1. joulukuuta 1989 Kingston, Ontario, Kanada) oli sveitsiläissyntyinen, vuonna 1908 perheineen Kanadaan asettunut taidemaalari. Hän palveli ensimmäisessä maailmansodassa ja opiskeli Yhdysvalloissa, Pariisissa sekä Sveitsissä. Hänen opettajiensa joukossa oli hänen taiteilijasukulaisensa Ernest Biéler.The Canadian Encyclopedia: André Charles Biéler Biéler asui vuosina 1927–30 Québecin Île d'Orléansissa, jossa hän maalasi Québecin asukkaiden elämään liittyneitä teoksia. Vuonna 1930 hän perusti studion Montrealiin ja elätti itsensä sekä taiteenteolla että opetustyöllä. Vuonna 1936 hänet kutsuttiin Queenin yliopistoon, jonka taiteen professorina hän toimi, kunnes jäi eläkkeelle vuonna 1963. == Lähteet == Luokka:Kanadalaiset taidemaalarit Luokka:Vuonna 1896 syntyneet Luokka:Vuonna 1989 kuolleet
Allan Edson

Aaron Allan Edson (18. joulukuuta 1846 Standbridge, Québec – 1. toukokuuta 1888 Glen-Sutton, Québec) oli kanadalainen taidemaalari. Hänen ensimmäinen opettajansa oli todennäköisesti Montrealissa elänyt yhdysvaltalaistaiteilija Robert Duncanson. Myöhemmin hän opiskeli Lontoossa, Englannissa. Hän kuului Kanadalaisten taiteilijoiden seuran perustajajäseniin ja osallistui näiden ensimmäiseen näyttelyyn vuonna 1868. 1870-lukuun mennessä hänestä oli tullut eräs Kanadan johtavista maisemamaalareista. 1880-luvun alussa hän asui Ranskan Cernay-la-Villessä, jossa hän sai opetusta Léon Pelouselta. Vuosina 1886–87 hän asui Lontoossa.The Canadian Encyclopedia: Aaron Allan Edson Edsonin töiden joukossa ovat Sheep in Landscape (1869) ja dramaattisempi The Coming Storm, Lake Memphremagog (1880). == Lähteet == Luokka:Kanadalaiset taidemaalarit Luokka:Vuonna 1846 syntyneet Luokka:Vuonna 1888 kuolleet
Dr. Reddy's Laboratories

Dr. Reddy's Laboratories on vuonna 1984 perustettu intialainen lääketeollisuusyhtiö. Yrityksen päätoimipiste sijaitsee Hyderabadissa ja sen palveluksessa on noin 22 700 työntekijää. Alkuvuodesta 2018 alussa Dr. Reddy's oli yksi Intian viidestä suurimmasta lääketehtaista ja kuului markkina- arvoltaan Bombayn pörssin 100 suurimman yhtiön joukkoon. Yrityksen osake on noteerattu Intian molemmissa pääpörsseissä (BSE ja NSE) sekä New Yorkin pörssissä. ==Katso myös== Suuria intialaisia lääketeollisuus- tai bioteknologiayhtiöitä ovat myös (BSE:n top-100 -listalta yhtiön markkina-arvon mukaan; tai muun lähteen perusteella) * Aurobindo Pharma * Biocon * Cipla * Divis Laboratories * Lupin * Serum Institute of India * Sun Pharmaceutical Industries ==Lähteet== ==Aiheesta muualla== * Indian Pharmaceutical Industry (ibef.org) * Sector Survey: Pharmaceuticals (makeinindia.com) Luokka:Intialaiset pörssiyhtiöt Luokka:Intialaiset lääkealan yritykset Luokka:Hyderabad (Intia)
Puhu äänellä jonka kuulen

Puhu äänellä jonka kuulen on Happoradio-yhtyeen 10. lokakuuta 2008 albumilta Kaunis minä julkaistu single. == Aiheesta muualla == * Puhu äänellä jonka kuulen Discogs-sivustolla == Lähteet == Luokka:Vuoden 2008 kappaleet Luokka:Suomalaiset musiikkikappaleet Luokka:Happoradio
Jennifer Dickson

Jennifer Dickson OC (17. syyskuuta 1936 Piet Retief, Etelä-Afrikka – 18. tammikuuta 2025 Ottawa, Ontario) oli kanadalainen taidemaalari, valokuvaaja ja taidegraafikko. Hänestä tuli vuonna 1976 ensimmäinen Lontoon Royal Academy of Artsin kuninkaalliseksi akateemikoksi nimittämä kanadalainen. Hän sai oikeustieteen kunniatohtorin arvon Albertan yliopistosta vuonna 1988, pääsi Kanadan ritarikunnan upseeriksi 1995 ja voitti Victor Tolgesy -taidepalkinnon 2001. Hänen töitään on esillä muun muassa Kanadan kansallisgalleriassa. Dickson sairasti lapsuudessaan Etelä-Afrikassa poliota ja kävi kotikoulua. Hän aloitti opiskelun Englannissa vuonna 1954, pääsi stipendin turvin opiskelemaan myös Ranskaan ja muutti Montrealiin 1969 vietettyään edeltäneen vuoden Jamaikalla. == Lähteet == Luokka:Kanadalaiset taidemaalarit Luokka:Kanadalaiset valokuvaajat Luokka:Kanadalaiset taidegraafikot Luokka:Vuonna 1936 syntyneet Luokka:Vuonna 2025 kuolleet
Roy Kiyooka

Roy Kenzie Kiyooka (18. tammikuuta 1926 Moose Jaw, Saskatchewan – 8. tammikuuta 1994 Vancouver) oli kanadalainen taidemaalari, kuvanveistäjä ja runoilija. Hän oli japanilaistaustainen. Hän opiskeli Calgaryssa Jock Macdonaldin johdolla vuosina 1946–1949 ja vietti vuonna 1956 kahdeksan kuukautta James Pinton oppilaana San Miguel de Allendessa, Meksikossa.The Canadian Encyclopedia: Roy Kiyooka Vuonna 1966 Kiyookaa pyydettiin osallistumaan São Paulon biennaaliin, ja vuonna 1969 häneltä tilattiin veistos näytteille Kanadan paviljonkiin vuoden 1970 maailmannäyttelyyn Osakaan. Hän julkaisi runouttaan lukuisissa kokoelmissa ja pääsi työnsä ansiosta ehdolle Kenraalikuvernöörin palkinnon saajaksi. == Lähteet == Luokka:Kanadalaiset taidemaalarit Luokka:Kanadalaiset kuvanveistäjät Luokka:Kanadalaiset runoilijat Luokka:Vuonna 1926 syntyneet Luokka:Vuonna 1994 kuolleet
Beyond the Black

Beyond the Black on saksalainen vuonna 2014 perustettu sinfonista metallia soittava yhtye. Yhtye tuli suosituksi erityisesti Saksan ja Itävallan alueilla esikoisalbuminsa Songs of Love and Death julkaisun jälkeen vuoden 2015 aikana. Lokakuussa 2022 yhtye kertoi julkaisevansa viidennen studioalbuminsa Beyond the Black 13. tammikuuta 2023. Musiikkivideot on tehty kappaleisiin "Winter Is Coming" ja "Reincarnation". == Jäsenet == Jäsenet: * Jennifer Haben - laulu * Chris Hermsdörfer - kitara ja laulu * Tobi Lodes - kitara ja taustalaulu * Kai Tschierschky - rummut == Diskografia == === Albumit === * * * * * === Singlet === * In the Shadows (2015) * Lost in Forever (2016) * Night Will Fade (2017) * Forget My Name (2017 version) (2017) * Heart of the Hurricane (2018) * Million Lightyears (2018) * Misery (2020) * Golden Pariahs (2020) * Wounded Healer (2020) * Reincarnation (2022) * Is There Anybody Out There? (2022) * Winter Is Coming (2022) * Dancing In The Dark (2022) ==== Promosinglet ==== * Songs of Love and Death (2015) * Love Me Forever (2015) * Written in Blood (2016) * Halo of the Dark (2016) * My God is Dead (2018) === Musiikkivideot === * "In the Shadows" (2015) * "Lost in Forever" (2016) * "Night Will Fade" (2017) * "Forget My Name (2017 Version)" (2017) * "Heart of the Hurricane" (2018) * "Million Lightyears" (2018) * "Breeze" (2018) * "Through the Mirror" (2019) * "Misery" (2020) * "Human" (2020) * "Reincarnation" (2022) * Is There Anybody Out There? (2022) * Winter Is Coming (2022) * Dancing In The Dark (2022) ==== Promovideot ==== * "Songs of Love and Death" (2015) * "Love Me Forever" (2015) * "Written In Blood" (2016) == Lähteet == == Aiheesta muualla == * * Luokka:Saksalaiset sinfoniset metalliyhtyeet
Jock Macdonald

James Williamson Galloway "Jock" Macdonald (31. toukokuuta 1897 Thurso, Skotlanti – 3. joulukuuta 1960, Toronto, Ontario, Kanada) oli kanadalainen taidemaalari. Hän kuului abstraktin taiteen edistäjien Painters Eleven -ryhmään.The Canadian Encyclopedia: Jock Macdonald Ensimmäisen maailmansodan aikana Macdonald haavoittui Ranskassa ja vietti vuoden toipilaana sairaalassa. Hän muutti vuonna 1926 Vancouveriin, jossa vietti suurimman osan loppuelämästään. Hänen töidensä joukossa ovat Rust of Antiquity (1958) ja Growing Serenity (1960). == Lähteet == Luokka:Kanadalaiset taidemaalarit Luokka:Vuonna 1897 syntyneet Luokka:Vuonna 1960 kuolleet
Jürg Wyttenbach

Jürg Wyttenbach (2. joulukuuta 1935 BernNachslage.net: Jürg Wyttenbach - Biogramm – 22. joulukuuta 2021 Basel) oli sveitsiläinen säveltäjä, kapellimestari ja pianisti. Hän yhdisteli tuotannossaan musiikkia moniin muihin taiteenaloihin. Hän oli mukana perustamassa IGNM Baselia ja luennoi pitkään Baselin musiikkiakatemiassa. Hän voitti Sveitsin musiikkipalkinnon vuonna 2017.Schweizer Musikpreis: Jürg Wyttenbach Sveitsissä, Saksassa ja Ranskassa opiskelleen Wyttenbachin opettajiin lukeutui Yvonne Lefébure. == Lähteet == Luokka:Sveitsiläiset säveltäjät Luokka:Sveitsiläiset kapellimestarit Luokka:Sveitsiläiset pianistit Luokka:Vuonna 1935 syntyneet Luokka:Vuonna 2021 kuolleet
Yélékébougou

Yélékébougou on maalaiskunta ja sen keskuskylä Koulikoron alueen Katin piirissä Malissa. Se sijaitsee 30 kilometriä Katista etelään. Kunnassa on 12 800 ja kylässä 2 400 asukasta (vuonna 2009). Yélékébougoun kunta rajoittuu etelässä Katin piirin Safon ja Kambilan, lännessä Kalifabougoun ja Diédougoun, pohjoisessa Kolokanin piirin Nossombougoun ja idässä Koulikoron piirin Koulan kuntiin. Kuntaan kuuluu 17 kylää. Asukkaat ovat etupäässä bambaroita, fulbeja ja soninkeja. Yleisin kieli on bambara. Uskontoja ovat islam, kristinusko ja animismi. Yélékébougoun kautta kulkee Bamakosta pohjoiseen johtava maantie RN3. Seudun pääelinkeinot ovat maanviljely, karjanhoito ja metsien hyödyntäminen. Lisäksi harjoitetaan kaupankäyntiä ja käsityöammatteja. ==Lähteet== Luokka:Katin piiri Luokka:Malin kunnat
Juhani Leino

Juhani Veikko Ilmari Leino (24. heinäkuuta 1937 Viipuri – 27. marraskuuta 2007 Reposaari) oli suomalainen varatuomari, joka toimi Kemin kaupunginjohtajana. Juhani Leino syntyi opettajien Eino Emil Leino ja Lahja Siviä Sarkian perheeseen. Hänen puolisonsa vuodesta 1963 oli Eila Annikki Hiltunen. Leino tuli ylioppilaaksi 1956 ja valmistui oikeustieteen kandidaatiksi Helsingin yliopistosta 1963, varatuomarin arvon hän sai 1966. Hän toimi Kemin raastuvanoikeudessa kaupunginviskaalina 1966–1969 ja Kemin apulaiskaupunginsihteerinä 1969–1972. Porin kaupungin lakimies Leino oli vuodesta 1972 vuoteen 1980, jolloin hänestä tuli Kemin kaupunginjohtaja. Tässä tehtävässä Leino toimi heinäkuun loppuun vuonna 2000 asti, jolloin häntä seurasi kaupunginjohtajana Kalervo Ukkola.Kemin kaupunginjohtoa. Kemi. Viitattu 6.5.2018. Jo edesmennyt Leino vaikutti muun muassa jäänmurtaja Sampon hankintaan Kemin matkailukohteeksi vuonna 1987.Sampon tarina. Visitkemi.fi. Viitattu 6.5.2018. == Lähteet == Luokka:Kemin kaupunginjohtajat Luokka:Suomalaiset virkamiehet Luokka:Suomalaiset juristit Luokka:Vuonna 1937 syntyneet Luokka:Vuonna 2007 kuolleet
N’Gabacoro

N’Gabacoro (myös N’Gabacoro-Droit) on maalaiskunta ja sen keskuskylä Koulikoron alueen Katin piirissä Malissa. Se sijaitsee Nigerjoen rannalla 20 kilometriä Bamakon keskustasta itään. Kunnassa on 18 300 ja kylässä 7 400 asukasta (vuonna 2009). N’Gabacoron kunnan pinta-ala on 105,76 neliökilometriä. Se rajoittuu pohjoisessa Katin piirin Moribabougoun ja etelässä Baguinéda-Campin kuntiin, idässä Koulikoron piirin Tienfalan kuntaan ja lännessä Bamakon kaupunkipiirikuntaan. Kuntaan kuuluu seitsemän kylää. Asukkaat ovat bambaroita, songhaita, fulbeja, bozoja, dogoneja, boboja ja mandinkoja. Vallitseva uskonto on islam. Lisäksi on kristittyjä ja animisteja. N’Gabacoron kautta kulkee Bamakon ja Koulikoron välinen maantie. Paikallisia elinkeinoja ovat hiekan ja soran hyödyntäminen, karjanhoito, maanviljely, kalastus sekä pienimuotoinen kaupankäynti ja yritystoiminta. ==Lähteet== Luokka:Katin piiri Luokka:Malin kunnat